Marcel Honorat Léon Agboton

**Marcel Honorat Léon Agboton** (født 16. januar 1941 i Avrankou i Fransk Dahomey i Fransk Vest-Afrika; død 14. september 2023 i Porto-Novo i Benin) var en beninsk katolsk geistlig og erkebiskop av Cotonou.
## Liv og virke
### Bakgrunn
Marcel Honorat Léon Agboton var femte barn til en skatteoffiser og en sykehussekretær, og ble døpt 18. januar 1941. Han gikk på *École primaire publique Urbaine Centre* og *École St. Joseph* i Porto-Novo, og fra 1953 til 1960 på *Collège Père Aupiais* i Cotonou. Der var han medlem av *Jeunesse Étudiante Catholique Internationale* (*International Catholic Student Youth*) og var guttespeider. Fra 1960 studerte han filosofi og katolsk teologi ved *St. Gall*-seminaret i Ouidah.

### Prest
Den 6. januar 1966 ble han presteviet for bispedømmet Porto-Novo av dets biskop, Noël Laurent Boucheix S.M.A., i *Notre Dame de l'Immaculée Conception*-katedralen der.

Deretter underviste han ved *Sainte Jeanne d'Arc* gutteseminar i Ouidah. Allerede i 1967 ble han sendt til Frankrike for videre studier, hvor han i 1970 tok lisensiat i katolsk teologi ved Université Catholique de l'Ouest i Angers, og lisensiat i samfunnsvitenskap ved universitetet i Paris. Tilbake i hjemlandet ble Agboton lærer ved *Saint Charles Lwanga* gutteseminar i Porto-Novo og dets rektor året etter. Han ledet senere *Saint Joseph du Lac* gutteseminar i Adjatokpa (1975–1979) og *Notre Dame de Fatima* gutteseminar i Parakou (1979–1992). I tillegg var han  militærprest i Borgou-regionen fra 1982 til 1992. Fra 1992 var Agboton sogneprest for *Notre-Dame-du-Sacré-Cœur* i Malanville. Han var også nasjonal kapellan for guttespeidere fra 1974 til 1993 og kirkelig assistent for Afrika-regionen av *Conférence Internationale Catholique du Guidisme* (CICG) *(International Catholic Conference of Girl Scouts*) fra 1978 til 1992.

### Biskop av Kandi
Den 19. desember 1994 utnevnte pave Johannes Paul II ham til første biskop av bispedømmet Kandi som ble opprettet samme dag. Kardinaldekanen og kardinalprefekten for Bispekongregasjonen, Bernardin Gantin, bispeviet ham den 25. mars 1995 i Kandi; medkonsekratorer var Nestor Assogba, erkebiskop av Parakou, og Vincent Mensah, biskop av Porto-Novo. 
### Biskop av Porto-Novo
Den 29. april 2000 utnevnte Johannes Paul II ham til biskop av Porto-Novo. Innsettelsen fant sted den 18. juni samme år.

### Erkebiskop av Cotonou
Den 5. mars 2005 utnevnte Johannes Paul II ham til erkebiskop av Cotonou, etterfølgende erkebiskop Nestor Assogba. Innsettelsen fant sted den 2. april samme år. Erkebiskop Agboton fungerte også som visepresident for Bispekonferansen i Benin, og som ansvarlig for bispekonferansens avdeling for pastoral omsorg i helsetjenesten. Han deltok også i den andre spesialforsamling av Bispesynoden for Afrika i 2009 med temaet *«Kirken i Afrika i tjeneste for forsoning, rettferdighet og fred»*.

I mai 2008 mottok han et telegram fra pave Benedikt XVI ved kardinal Bernardin Gantins død. Telegrammet beskrev Gantin som *«en eminent sønn av Benin og Afrika som vant stor respekt innen den universelle kirke»*. Paven skrev: *«Jeg ber Gud Faderen, fra hvem all barmhjertighet kommer, om å ønske velkommen inn i Hans lys og fred denne eminente sønn av Benin og Afrika, som, universelt aktet, ble animert av en dyp apostolisk ånd og av en opphøyet følelse av Kirken og hennes misjon i verden.*

Pave Benedikt XVI innvilget den 21. august 2010 innvilget erkebiskop Agbotons førtidlige avskjedssøknad. Det hadde tidligere vært beskyldninger om politiske og økonomiske forbindelser med president Thomas Yayi Bonis regime, moralske problemer, om korrupsjon mot ham i media, og han ble sagt å tilhøre en frimurerlosje. Imidlertid ble påstandene ikke underbygget, verken da eller senere. Videre har det aldri blitt ilagt noen sivil eller strafferettslig sanksjon mot prelaten verken i Benin eller andre steder i verden. Men han ble tvunget av erkebiskop Michael A. Blume, apostolisk nuntius til Benin, til å gi avkall på sitt embete som metropolitanbiskop av Cotonou.

Biskop Antoine Ganyé av bispedømmet Dassa-Zoume som hans etterfølher som metropolitanerkebiskop av Cotonou.

En intens mobilisering fra prelatens familie og venner gjorde det mulig å få slutt på et ti år langt eksil i Frankrike. Han returnerte til Benin i 2020. 

Han døde 14. september 2023 i Porto-Novo, i en alder av 83 år, og ble gravlagt i *Notre Dame de l'Immaculée Conception*-katedralen der.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937
* Kardinal Bernardin Gantin (1922-2008) *1957
* Erkebiskop *Marcel Honorat Léon Agboton* (1941-2023) *1995

## Litteratur
* 
## Referanser